Gedig: ŉ Handvol gruisArgieffoto (Foto: Kaique Rocha/Pexels) Louis Leipoldt (1880 – 1947) ŉ Handvol gruis uit die Hantam – My liewe, lekker Hantam-wyk! ŉ Handvol gruis en gedroogde blare, Waboom-blare, ghnarrabos-blare! Arm was ek gister, en nou is ek ryk. Arm in herinnering, arm in verbeelding, Arm in onthou van die vroeër jare Deurgebring in die Hantam-wyk. ŉ Handvol gras en gedroogde blare Maak my, wat arm was, koning-ryk – Ryk in herinnering, ryk in verbeelding, Ryk in onthou van die vroeër tyd Toe die Hantam-wêreld al die wêreld Vir my was in die vroeër tyd. ŉ Handvol gruis en gedroogde blare Vertel so veel van die wonderjare In my liewe lekker Hantam-wyk – Waboom-blare, ghnarrabos-blare – Arm eergister en nou skatryk!